**VÝZVA NA PREDLOŽENIE CENOVEJ PONUKY...**

Výzva na predloženie cenovej ponuky 7.6.2011

Opis predmetu zákazky:

Obec Slaská plánuje realizovať dielo „Ozvučenie domu smútku a areál cintorína“, ktorého technické riešenie bude spočívať v nasledovných prácach a dodávke materiálu:
- dodávka bezdrôtových mikrofónov, tlakových reproduktorov, stĺpových reproduktorov, stojanu na mikrofón, koncového zosilňovača, montážneho materiálu (káble, konektory, krycie lišty, konzoly a pod.), montáž, nastavenie, oživenie techniky a testovacie práce pred odovzdaním. Každý záujemca si osobne vykoná miestnu obhliadku miesta ozvučenia a podľa odborného posúdenie navrhne systém ozvučenia a počty kusov jednotlivých komponentov potrebných na ozvučenie.

Podmienky vypracovania cenovej ponuky:

1. Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.
2. Navrhovanú cenu vypracujte položkovite, vrátane cien materiálu a služieb.
3. Navrhovanú cenu uvádzajte s DPH.
4. Vysvetľovaním podmienok uskutočnenia dodávky tovaru a služieb je poverený starosta obce – 0907 877 769, e-mail: starosta@slaska.sk. Po telefonickom dohovore je možné uskutočniť miestnu obhliadku.
5. Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – Ozvučenie“. Na obálke ďalej uveďte názov spoločnosti, sídlo, resp. meno živnostníka s miestom podnikania.

Termín:

Termín doručenia cenovej ponuky je určený do 23.6.2011, vrátane dňa 23.6.2011 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osoby alebo kuriérskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie termínu a času doručenia cenovej ponuky bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

- cena
- doterajšie referencie uchádzača
- termín uskutočnenia diela

Veríme, že budete na našu výzvu reagovať a vypracujete cenovú ponuku v súlade so stanovenými podmienkami.

Daniel G e l i e n, v.r.
starosta obce